Είμαστε λάθος για την Ελλάδα και στα επτά χρόνια του μνημονίου παραδέχθηκε το απόγευμα της Παρασκευής από την Ουάσιγκτον ο επικεφαλής του Ευρωπαϊκού Τμήματος του ΔΝΤ κ. Πολ Τόμσεν.

ADVERTISING

«Τα πρώτα πέντε χρόνια ήμασταν υπερβολικά αισιόδοξοι με τα δημοσιονομικά αποτελέσματα της Ελλάδας» είπε για να συνεχίσει: «Τον τελευταίο 1,5 χρόνο ήμασταν λάθος προς την αντίθετη πλευρά. Ήμασταν υπερβολικά απαισιόδοξοι για τα αποτελέσματα σε δημοσιονομικό επίπεδο. Για παράδειγμα ήμασταν υπερβολικά απαισιόδοξοι στα αποτελέσματα που θα είχαν τα Capital control στην Ελλάδα” κατέληξε ο κ. Τόμσεν.

Επιβεβαίωσε επίσης και το γεγονός ότι η Ελλάδα έχει αναπτυξιακή δυναμική βραχυπρόθεσμα τονίζοντας όμως ότι αυτό είναι αποτέλεσμα της μεγάλης μείωσης του ΑΕΠ τα προηγούμενα χρόνια.

Παραδέχθηκε ακόμη και το λάθος στην εκτίμηση για τα πλεονάσματα και του 2016, ενώ άφησε ανοιχτό το ενδεχόμενο η Ελλάδα να μπορεί να πετύχει πρωτογενές πλεόνασμα 3,5% του ΑΕΠ και τα επόμενα χρόνια. “Ναι δεν υπάρχει αμφιβολία ότι η Ελλάδα μπορεί να έχει πρωτογενές πλεόνασμα 3,5% και τώρα και τα επόμενα χρόνια στρίβοντας τα πάντα” είπε για να καταλήξει: “Δεν αλλάζουμε την θέση μας ότι η χώρα χρειάζεται ακόμη διαρθρωτικές μεταρρυθμίσεις στο ασφαλιστικό και το φορολογικό για μπορέσει να έχει ανάπτυξη, όχι για ένα η δύο χρόνια αλλά σε μόνιμή βάση”.

Η Ελλάδα θα χρειαστεί πολλά χρόνια για να επανέλθει στα επίπεδα που βρισκόταν πριν από την κρίση σε όρους απασχόλησης και εισοδήματος, επέμεινε ο επικεφαλής του Ευρωπαϊκού Τμήματος του ΔΝΤ κ. Πολ Τόμσεν. “Η βιώσιμη ανάπτυξη χρειάζεται ένα μακροπρόθεσμο πλάνο” κατέληξε ο αξιωματούχος του ΔΝΤ.

Τόνισε επίσης ότι σε αυτή την φάση το Ταμείο βρίσκεται απόλυτα προσηλωμένο στην ένταξη του στο ελληνικό πρόγραμμα. Σημείωσε όμως απαντώντας σε σχετική ερώτηση ότι το ΔΝΤ δεν πρόκειται να δώσει νέα δάνεια αν δεν εξασφαλίσει πρώτα μια βιώσιμη λύση για το χρέος με βάση την συμφωνία που υπήρξε στις 25 Μαΐου του 2016.

Τότε συμφωνήσαμε ότι θα πρέπει να γίνουν παρεμβάσεις, ώστε οι ετήσιες υποχρεώσεις της Ελλάδας για την αποπληρωμή χρέους δεν θα πρέπει να ξεπερνούν το 15% του ΑΕΠ και μακροχρόνια το 20% του ΑΕΠ. “Αυτό προσπαθούμε να εξασφαλίσουμε αυτήν την περίοδο” είπε ο Πώλ Τόμσεν

Νωρίτερα παραδέχθηκε ότι στις συνομιλίες για την Ελλάδα υπάρχει αρκετή πρόοδος για την επιστροφή της ομάδας του Ταμείου στην Ελλάδα.

Σε πολύ καλό κλίμα η συνάντηση Λαγκάρντ - Τσακαλώτου

Νωρίτερα, Λαγκάρντ και Τσακαλώτος είχαν μια ιδιαίτερα εποικοδομητική συνάντηση. «Πήγε πολύ καλά συζητήσαμε το κλείσιμο της τεχνικής συμφωνίας και την ελάφρυνση του χρέους» τόνισε εξερχόμενος από τη συνάντηση ο υπουργός Οικονομικών κ. Ευκλείδης Τσακαλώτος στην οποία ήταν παρόν εκτός από τον αναπληρωτή υπουργό Οικονομικών κ. Γιώργο Χουλαράκη ο επικεφαλής του Ευρωπαϊκού Τμήματος του ΔΝΤ κ. Πολ Τόμσεν και η επικεφαλής της ομάδα του Ταμείου για την Ελλάδα κ. Ντέλια Βελκουλέσκου.

«Είχαμε μια εποικοδομητική συνάντηση με τον κ. Τσακαλώτο και την ομάδα του για την επιστροφή των θεσμών στην Αθήνα και τα δύο σκέλη του ελληνικού προγράμματος, τις διαρθρωτικές πολιτικές που θα πρέπει να εφαρμοστούν και το χρέος» τόνιζε σε δήλωσή της, μετά την συνάντηση η κ. Κριστίν Λαγκάρντ.